oktobar 2013.

**INFORMACIJA**

**PORTAL ZA NADZOR NAD IZVRŠENjEM BUDžETA REPUBLIKE SRBIJE**

**Projekat:** “**Jačanje nadzorne uloge i javnosti u radu Narodne skupštine**” sprovodi Program

Ujedinjenih nacija za razvoj UNDP, finansiran od strane Švajcarske agencije za razvoj i saradnju (SDC), predstavlja odgovor na iskazane potrebe Narodne skupštine za unapređenjem svoje nadzorne uloge kao i uključivanje i informisanje građana o radu NSRS

**Portal- konsultacije ssa NSRS i narodnim poslanicima**

Narodna skupština Republike Srbije je potpisivanjem izjave o saradnji sa Programom ujedinjenih nacija za razvoj (UNDP) i Ambasadom Švajcarske konfederacije kao donatora dana 5. septembra 2012. godine. zvanično započela sa sprovođenjem projekta koji predviđa uvođenje portala za nadzor nad trošenjem javnih finansija.

Za potrebe izveštavanja o javnim finansijama poslanicima Narodne skupštine Republike Srbije sakupiće se informacije o tome šta je od podataka o izvršenju budžeta direktnih (DBK) i indirektnih (IBK) korisnika budžeta dostupno u Upravi za trezor kao i koliki je obim podataka potreban poslanicima radi što boljeg uvida u prihode i rashode.

**Narodnim poslanicima će se predstaviti šta je sve od podataka dostupno u Upravi za trezor** i kako je moguće analizirati dobijene podatke, kako bi se na osnovu toga otvorila rasprava i sakupili i razmatrali novi zahtevi o potrebama poslanika u vezi izveštavanja o javnim finansijama.

**Na primerima bi se pokazalo:  
- Pregled tekućih i raspoloživih aproprijacija po DBK  
- Pregled tekućih i raspoloživih kvota po DBK  
- Preuzete obaveze (u odnosu na aproprijacije i na kvote)  
- Izvršena plaćanja (u odnosu na aproprijacije, kvote i preuzete obaveze)  
- Prihodi Republike po ekonomskoj klasifikaciji (ostvareni prihodi od PDV-a, poreza, akciza itd)  
- Neizvršena plaćanja po DBK, po ekonomskoj klasifikaciji  
- transferi DBK ka IBK  
- izvodi**

Isto tako bi se opisao način analize praćenja izvršenja budžeta kod indirektnih korisnika, kao i razlike u evidencijama sa kojima raspolaže Uprava za trezor u odnosu na evidenciju kod DBK. Nakon opisa se isto očekuje diskusija sa predlozima zahteva o potrebama poslanika u vezi izveštavanja o javnim finansijama.

**Faze razvoja portala**: analiza, izrada logičkog dizajna sistema, programiranje, nabavka opreme, testiranje i obuka.

Uvođenjem portala postojeća ovlašćenja bi se vršila putem elektronskog prenosa informacija. Pravovremeno informisanje je defininsano i Zakonom o Narodnoj skupštini (član 41.) kojim je predviđeno da narodni poslanik ima pravo da bude blagovremeno i potpuno obavešten o svim pitanjima iz nadležnosti Narodne skupštine, kao i pravo da traži obaveštenja koja su mu potrebna za obavljanje poslaničke funkcije.

Uvođenje portala se bazira na nekoliko strategija ključnih za razvoj Srbije: Strategija i akcioni planovi za razvoj elektronskih komunikacija i informacionog društva (Službeni glasnik br. 87/06) donesena u skladu sa Agendom za razvoj elektronskih komunikacija u jugoistočnoj Evropi iz 2002. godine; Strategija i Akcioni plan za razvoj elektronske uprave do 2013. godine (Službeni glasnik br. 83/09); Nacionalna strategija za borbu protiv korupcije, najnoviji Akcioni plan ѕa sprovođenje Nacionalne strategije za borbu protiv korupcije.

Razvoj društva i države je utemenjen na osnovu pravilne raspodele vlasti i odgovornog upravljanja gde uspostavljanje navedenog portala smatramo kao jedan od mehanizama ka ostvarivanju ovog cilja a posebno sa aspekta uticaja na kvalitet zakonodavstva, zaštite ljudskih prava, opštih principa odgovornog fiskalnog upravljanja (Zakon o budžetskom sistemu, član 27b.) odnosno poštovanje principa polaganja računa i transparentnosti kao i principa pravičnosti gde se podrazumeva da se uzima u obzir uticaj na blagostanje sadašnjih i budućih generacija.

*Analizu i razvoj portala rade:*

1. *Prof.dr. Siniša Ilić, ekspert UNDP za analizu i izradu portala*
2. *Nebojša Keljvić, ekspert UNDP za analizu i izradu portala*
3. *Maja Pavlović, finansijska služba Narodne skupštine Republike Srbije*

*Od stranke projekta za sprovođenje izrade portala zadužena: Biljana Ledeničan, UNDP portfolio menadžer*